Andri Pjatov (s. 28. kesäkuuta 1984 Kirovohrad, Ukrainan SNT, Neuvostoliitto) on ukrainalainen jalkapalloilija, pelipaikaltaan maalivahti. Hän on edustanut seuratasolla Ukrainan jalkapalloliigassa Šah’tar Donetskia vuodesta 2007. Hän on voittanut Ukrainan liigamestaruuden kymmenen kertaa ja Ukrainan Cupin kahdeksan kertaa. Kaudella 2008–2009 hän voitti UEFA-cupin. Hän kuului Ukrainan maajoukkueeseen MM-kilpailuissa 2006 mutta ei saanut peliaikaa. Vuosien 2012 ja 2016 EM-kilpailuissa hän oli Ukrainan ykkösmaalivahti. Hän on pelannut kaikkiaan 96 maaottelua, viimeksi marraskuussa 2020. Näistä nollapelejä on 45.